CO TO ZA ZIMA DZISIO MOMY?
Dyć momy Grudziyń, za chwila zima,
A tu jak ni ma, tak śniega ni ma.
Dziecka już wszystki, sanki szykujom,
No i tyż narty świyczkom szmarujom.
Kerzi szlińcuchy powyciongali,
Ci chocioż na lodowisku pokiyjzali.
Dycki to we Mikołaja już było bioło,
Śniegym sypało, no i fest wioło.
To tyż wesoło tym dzieckom było,
Co kery mioł, to na tym siy jejżdziyło.
Jedni mieli pantofle ze klamrami,
Inksi, beczołki z beczki, a nazywali to nartami.
Pamiyntom, jak na zamarznytym stawie we hokeja siy grsło,
A zamiast kronżka, biksy po konzerwach UNRY siy łużywało.
Dyć było że i tak siy przidarzyło.
Lod siy zarwoł i caluśki mokry siy było.
A żodyn niy płakoł i niy nażykoł,
Jyno żeby niy zmarznył, gibko do chałupy zmykoł.
No a robioł to tak co by Łojcowie tego niy załuważyli,
Bo by mu jeszcze i karwaczym prziłożyli.
Tak my siy to za bajtli hartowali,
To tyż my i dochtorow za bardzo niy znali.
Hubert Mojżesz
szl_Latn szl_Latn kac_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ltz_Latn